વકીલે અરજીમાં જણાવ્યું કે ગુજરાતનો સૌથી સંવેદનશીલ મુદ્દો શિક્ષણ, સુવિધા અને સરકારી નોકરીમાં વિલંબનો છે, દારૂનો નહીં, જો સંવેદનશીલ મુદ્દાઓને ન્યાય આપવા માટે સરકારને નાણાંકીય ભીડ પડતી હોય તો તેના ઉકેલ તરીકે દારૂબંધી હટાવી લેવી જોઇએ, દારૂમાંથી સરકારને ટેક્સ મળશે, એક અંદાજ પ્રમાણે જો ગુજરાતમાંથી દારૂબંધી હટાવી લેવામાં આવે તો સરકારને વાર્ષિક 20,000 કરોડની આવક ટેક્સમાંથી થઇ શકે છે. ભારતના કોઇપણ રાજ્યમાં ન પીવાતો હોય એટલો દારૂ તો ગુજરાત પોલીસ જમા લઇ લે છે, એટલે કે રાજ્યમાં પીવાતા દારૂના પ્રમાણમાં દારુ પ્રતિબંધ હટાવવામાં આવશે તો ઘટાડો થશે. ક્યારેક ક્યારેક દારૂ મળતો હોવાને કારણે લોકો દારુનુ સેવન વધુ પ્રમાણમાં કરે છે.